joannes-vi-cantacuzenus.historiae kantakouzen3.66
ξϛʹ . Ἐκεῖνος δὲ ἐπεὶ Περιθεώριον οὐδὲν ἤνυε πολιορκῶν , τὰς μὲν παρεσκευασμένας μηχανὰς ἐνέπρησε πυρὶ , τοῦ δὲ στόλου παντὸς εἰς τὴν οἰκείαν ἀποπλεύσαντος , αὐτὸς ἅμα Ἀμοὺρ ἑξακισχιλίους ἐπιλέκτους ἄγοντες Περσῶν , ἧκον εἰς Διδυμότειχον . οἱ δὲ ἐν Διδυμοτείχῳ ἑορτὰς ἦγον δημοσίας τῆς βασιλέως ἐπανόδου καὶ παντοῖοι ἦσαν ὑφ' ἡδονῆς . ἐδόκουν γὰρ ὡς ἐξ ᾅδου τοὺς περὶ βασιλέα αὖθις εἰς τὸν βίον ὑποδέχεσθαι . ὀλίγας δὲ ἡμέρας ἐνδιατρίψας Διδυμοτείχῳ , ἐξῆλθεν εἰς Ροδόπην · καὶ τὰ κατὰ τὴν Μόῤῥαν πολίχνια πάντα προσεχώρησαν εὐθὺς , πλὴν ἑνὸς , Ἐφραὶμ προσαγορευομένου . τὰ μὲν οὖν προσχωρήσαντα οὐδὲν δυσχερὲς ὑπέμενον παρὰ Περσῶν , Ἐφραὶμ δὲ ἐκάκωσαν οὐκ ὀλίγα . οἷς ἐπιστήσας ἄρχοντα τὸν γυναικὸς ἀδελφὸν Ἀσάνην τὸν Ἰωάννην , αὖθις ἀνέστρεφεν εἰς Διδυμότειχον . πρὸς δὲ τὰς ἐν τῇ Θρᾴκῃ πόλεις πέμψας στρατιὰν ἅμα Ρωμαίων καὶ Περσῶν , ἠξίου προσχωρεῖν · ὡς δ' οὐ προσεχώρουν , ἐκάκου ὅσα δυνατὰ , καὶ κῶμαι πᾶσαι ἐπορθοῦντο καὶ οἱ ἀνδραποδιζόμενοι ἐπιπράσκοντο πρὸς τοὺς οἰκείους · ἀπέθνησκον δὲ καὶ πλεῖστοι . βασιλεὺς δὲ ἠνιᾶτο μὲν πρὸς τὰ τοιαῦτα οὐκ ἀνεκτῶς , θεραπεία δὲ τοῦ κακοῦ οὐδεμία ἐξευρίσκετο . οὔτε γὰρ αἱ πόλεις προσεχώρουν , ὥστε αὐτῶν ἀποσχέσθαι τοὺς βαρβάρους , οὔτε ἀποχρῶσαν πρὸς τοὺς πολεμίους εἶχε δύναμιν ἐκ Ρωμαίων , ὥστε ἀποπέμπεσθαι τοὺς Πέρσας , ὡς ἅμα τοῖς συνοῦσι Ρωμαίοις τὸν πόλεμον διοίσων . διὸ καὶ ἄκων μὲν καὶ ἀχθόμενος ἐπὶ τῇ τῶν Ρωμαίων συμφορᾷ , κατεῖχε δὲ ὅμως δι' ἀνάγκην . ἔτι δὲ ἐν Ροδόπῃ ἑτέρας οὔσης ἐπαρχίας Ρωμαίοις ὑπηκόου Στενιμάχου καὶ Τζεπαίνης προσαγορευομένης , αἷς ἦσαν ἱππεῖς χιλίων οὐκ ἐλάσσους μαχιμώτατοι καὶ πλῆθος πεζῶν , ἐδόκει δεῖν στρατεύειν ἐπ' αὐτούς . καὶ ἄραντες ἐκ Διδυμοτείχου , ἦλθον ἄχρι Μόῤῥας . ἐκεῖ δὲ νοσήσαντος Ἀμοὺρ , περιέμενον εἴ πως γένοιτο ῥαΐσαι . ὡς δὲ ἐφαίνετο αὐξάνειν μᾶλλον τὸ κακὸν , καὶ ἀπορία ἦν οὐκ ἰατρῶν μόνον , ἀλλὰ καὶ τῶν πρὸς τὴν νόσον ἀναγκαίων , ἀνέστρεφον εἰς Διδυμότειχον . οἱ δὲ ἐν Βυζαντίῳ φανερῶς μὲν ἀντιτάττεσθαι πρὸς τὴν στρατιὰν τὴν Περσικὴν οὐκ ἦσαν δυνατοί . πέμψαντες δὲ στρατιὰν πρὸς τὴν Ἀδριανοῦ , ἐφρούρουν , ὧν ἦρχεν ὁ Σφραντζὴς , μάλιστα τῶν ἐν τῇ Θρᾴκῃ πόλεων μείζω καὶ ἀναγκαιοτέραν οὖσαν . καὶ τῶν ἄλλων ἐποιοῦντο πρόνοιαν ὅση δυνατὴ , ὥστε μὴ ἀποστῆναι πρὸς Καντακουζηνὸν τὸν βασιλέα ἀπ' αὐτῶν . Σφραντζὴς οὖν πυθόμενος περὶ βασιλέως , ὡς ἐπιστρατεύσειε Στενιμάχῳ , καὶ νομίσας ὡς εἴη δυνατὸν ἐκείνου ἀπόντος ἄχρις ἐπανήξῃ τὰ περὶ Διδυμότειχον κακώσαντα αὖθις εἰς Ἀδριανούπολιν ἐλθεῖν , παραλαβὼν ὅσους ἦγεν , ἦλθεν ἐπὶ Διδυμότειχον . συνέβη δὲ τῆς αὐτῆς ὥρας καὶ βασιλέα ἐκ τῆς Μόῤῥας ἐπανήκειν μετὰ τῆς στρατιᾶς , καὶ γενομένης συμπλοκῆς , οἱ πλείους μὲν τῶν ἐπελθόντων ἔπεσον καὶ ἑάλωσάν τινες ὀλίγοι . ἀπέθανε δὲ καὶ ὁ στρατηγός . Ἀμοὺρ δὲ καὶ αὐτὸς ἦλθεν ἐν χρῷ κινδύνου κατ' ἐκείνην τὴν μάχην . ἐκεῖνος γὰρ , καίτοι μικρὸν τῆς νόσου ῥαΐσας , ὡς ἐγένετο ἡ συμπλοκὴ τῶν στρατοπέδων , ὁπλισάμενος ἐχώρει μετὰ τῶν προτάκτων · κοντοῖς δὲ τῶν πολεμίων τρισὶ περιτυχὼν , παρὰ δόξαν διεσώθη , πρὸς τὰς πληγὰς τῶν ὅπλων ἀντισχόντων , καὶ πολλὰς ὡμολόγει βασιλεῖ χάριτας τῆς σωτηρίας . εἰωθότα γὰρ ὅπλων μάχεσθαι χωρὶς , ὁ βασιλεὺς ἡμέραις ὀλίγαις πρότερον τῆς μάχης παρῄνει μὴ ἄφρακτον εἰσιέναι εἰς τὰς μάχας , εἰ μὴ βούλοιτο θανάτου αἴτιος καταστῆναι ἑαυτῷ · ὅσῳ γὰρ ἄν τις ἀγωνίζοιτο εὐψύχως , τοσούτῳ πεσεῖται ῥᾷστα πληγῇ τινι περιτυχὼν καὶ κατεργασθεὶς ῥᾳδίως . ᾧ καὶ πειθόμενος , καίτοι ἄνοπλος τὸν ἵππον ἐπιβὰς , αὖθις ἀναστρέψας , ἀνελάμβανε τὰ ὅπλα , τῶν βασιλέως παραινέσεων μνησθείς . βασιλίδι δὲ τῇ Ἄννῃ καὶ πατριάρχῃ καὶ μεγάλῳ δουκὶ καὶ τοῖς ἄλλοις τοῖς ἐν τέλει ἐδόκει δεῖν πρὸς Ἀλέξανδρον πρεσβείαν ποιεῖσθαι τὸν Μυσῶν βασιλέα , ὥστε συμμαχεῖν αὐτοῖς ἐπὶ Καντακουζηνὸν τὸν βασιλέα . ἐκάκου γὰρ ἡ τῶν Περσῶν στρατιὰ καὶ τὴν ἐκείνου . ὁ δὲ ὑπέσχετο , ἂν μισθὸν αὐτῷ παρέχωσι τῆς συμμαχίας τὰς κατὰ Στενίμαχον καὶ Τζέπαιναν πόλεις καὶ μείζους καὶ ἐλάττους καὶ τὴν ταύταις ἐγκαθιδρυμένην στρατιάν . ἦσαν δὲ ἐννέα , ἡ Τζέπαινα καὶ ὁ Κροτζιμὸς , ἡ Περιστίτζα , ἡ Ἁγία Ἰουστίνα , ἡ Φιλιππούπολις , πόλις θαυμασία καὶ μεγάλη , ὁ Στενίμαχος , ὁ Ἀετὸς , ὁ Μπέαδνος , ὁ Κόσνικος . στρατιὰ δὲ πρότερον μὲν ὑπὲρ τοὺς πεντακοσίους καὶ χιλίους ἦσαν · τότε δὲ ὑπὸ τοῦ Ρωμαϊκοῦ πολέμου κἀκείνων διεφθαρμένων , ὀλίγῳ πλείους χιλίων ἦσαν , πάντες μαχιμώτατοι καὶ οὐδένων ἄλλων τῶν παρὰ Ρωμαίοις στρατευομένων λειπόμενοι εἰς εὐψυχίαν . οἱ δὲ , ὡς ἐπύθοντο τὴν ἀξίωσιν Ἀλεξάνδρου , παρείχοντο προθυμότατα τὰς πόλεις , δείσαντες , ὡς ἔοικε , μὴ Καντακουζηνῷ τῷ βασιλεῖ κἀκείνων προσθεμένων , πολεμίους ἔχωσιν ἀντὶ συμμάχων καὶ ὑπηκόων · καὶ ὡς ἐν συγκρίσει προτιμήσαντες Ἀλέξανδρον μᾶλλον ἔχειν σύμμαχον ἐσόμενον , ἢ τὸν πολεμοῦντα Καντακουζηνὸν τὸν βασιλέα . οὕτω πᾶσαν ἐπεδείκνυντο σπουδὴν καὶ προθυμίαν ὑπὲρ τοῦ Ρωμαίων τὴν ἀρχὴν μὴ ἐλασσοῦσθαι . ἐπεὶ μέντοι τὰς πόλεις εἶχεν ὁ Ἀλέξανδρος , ἀπῄτουν οὗτοι τὴν συμμαχίαν κατὰ τὰς συνθήκας . ὁ δ' ἔφασκε μὴ δύνασθαι , ἄχρις ἂν οἱ Πέρσαι ἐνδιατρίβωσι τῇ Θρᾴκῃ · ἂν δέ τινι τρόπῳ δύνωνται πείθειν ἀποχωρεῖν εἰς τὴν Ἀσίαν , τότ' ἤδη Καντακουζηνῷ ἐπιστρατεύσειν προθυμότατα . τοῦτο μὲν οὖν ἑτέρας ἐδεῖτο παρασκευῆς καὶ πραγματείας οὐ τῆς τυχούσης . ὅμως οὐκ ἔχοντες , ὅτῳ χρήσονται ἑτέρῳ , ἐτράπησαν ἐπὶ τοῦτο , καὶ κρύφα προσπέμποντες διελέγοντο Ἀμοὺρ , χρήματα δώσειν ἐπαγγελλόμενοι πολλὰ , εἰ πειθόμενος αὐτοῖς οἴκαδε ἀναχωρήσειεν . ὡς δὲ οὐδὲν τῶν βεβουλευμένων ἠδύναντο ἀνύειν , τὰς τοιαύτας ὑποσχέσεις ψόφους κενοὺς ἐκείνου λογιζομένου , ἐφ' ἑτέραν ἐτράποντο ἐπιβουλὴν καὶ Μαυρομμάτην τινὰ ἐκ Φιλαδελφείας ὄντα , ὃς ὑπὸ Καντακουζηνοῦ τοῦ βασιλέως προσετέτακτο τὴν καθ' ἡμέραν τῶν ἐπιτηδείων χρείαν τῷ Ἀμοὺρ ἀποπληροῦν , τοῦτον δὴ ἔπεισαν ὑποσχέσεσι μεγάλαις τὴν Περσῶν στρατιὰν τρόπῳ δή τινι πείθειν ἀναχωρεῖν πρὸς τὴν οἰκείαν . ὁ δὲ ἤδη ἐπιτήδειός τε εἶναι Πέρσαις δοκῶν διὰ τὴν ὑπηρεσίαν , ἄλλως θ' ὅτι καὶ Περσιστὶ διαλεγόμενος εὔνους αὐτοῖς ἐδόκει , στοχαζόμενος ὡς ἄχθοιντο διὰ τὴν χρονίαν τῶν οἰκιῶν ἀποδημίαν , συνεβούλευε τοῖς ἡγουμένοις μάλιστα τῆς στρατιᾶς , ὡς οὐ δέον οὕτω τοσοῦτον χρόνον ταλαιπωρεῖν ἐπὶ τῆς ξένης , ἀμελήσαντας τῶν οἴκοι , ἀλλ' ἅμα πάντας προσελθόντας τῷ Ἀμοὺρ δεῖσθαι περὶ ἐπανόδου · ἰσχυρίζεσθαί τε ὡς οὐκέτι δύναιντ' ἂν ἐπὶ τῆς ξένης διατρίβειν , τῶν οἴκοι μάλιστα ἐπιμελείας δεομένων . οὐ γὰρ ἐπὶ τούτοις ἐνταῦθα ἀφικέσθαι , ὥστε μέχρι παντὸς συνεῖναι βασιλεῖ , ἀλλ' ἐπιμαχήσαντας ὅσον ἔξεστιν , αὖθις ἀναστρέφειν . νυνὶ δὲ εἶναι οὐ μετρίαν τὴν διατριβὴν ἐπὶ δέκα μησὶν ἐν τῇ Ρωμαίων γεγενημένην · ἢν δ' ἐπιχειρῇ καὶ αὖθις , ἔφασκε , κατέχειν , ἀλλ' ὑμεῖς μὴ πείθεσθε , ἀλλ' ἀπαγορεύσατε φανερῶς τὴν ἐπιπλέον διατριβήν . Ἀμοὺρ γὰρ οὕτως ἔγνωκεν , ὡς ἐνταῦθα συνεσόμενος βασιλεῖ , ἕως ἂν τῶν πολεμίων παρασκευάσῃ περιγενέσθαι , καὶ τούτου μόνου πολλὴν ποιεῖται τὴν φροντίδα · σωτηρίας δὲ ὑμῶν καὶ ἀνακωχῆς τῶν πόνων λόγος οὐδείς . ἂν δὲ νεῶν ἀπορίαν προφασίζηται , ἐν αἷς ἀποπλεύσητε εἰς Ἀσίαν , ἐγὼ ὑμῖν καὶ ταύτην τὴν ἀπορίαν λύσω . ἐκ Βυζαντίου γὰρ ἐλεύσονται πολλαὶ , ἐν αἷς περαιώσεσθε . πρὸς τῷ καὶ χάριν ἐκείνους ὑμῖν εἰδέναι , καὶ χρήματα παρασχέσθαι τῆς ἀναχωρήσεως . τοιαῦτά τε παρῄνει καὶ ἔπειθε , κατὰ γνώμην ὄντα καὶ αὐτοῖς . καὶ τῷ σφετέρῳ σατράπῃ προσελθόντες Ἀμοὺρ , περὶ τῆς ἐπανόδου διελέγοντο , ὥσπερ ὑπὸ Μαυρομμάτου ἐδιδάχθησαν . Ἀμοὺρ δὲ πρῶτα μὲν ἐξεπέπληκτο δεινῶς τοὺς λόγους καὶ ἐθαύμαζεν ὅθεν εἰς τοιαῦτα προαχθεῖεν · ἔπειτα ἐπεχείρει πείθειν , ὡς δέον ἔτι περιμένειν ἐπικουροῦντας βασιλεῖ . ἀναγκαίαν γὰρ εἶναι τὴν αὐτῶν παρουσίαν , πολλῶν αὐτίκα ἐπικεισομένων πολεμίων , ἂν αὐτοὶ ἀναχωρῶσι , μάλιστα δι' αὐτοὺς ἀμυνομένων · ἤνυε δὲ οὐδέν . ἔφασαν γὰρ ἀναφανδὸν , ὡς , εἰ μὴ βούλοιτο σὺν αὐτοῖς κἀκεῖνος οἴκαδε ἀναχωρεῖν , ἀλλ' αὐτοὶ πρὸς Βυζάντιον ἐλθόντες , πίστεις γὰρ λαβεῖν ἐκεῖθεν τοῦ μὴ ἐπιβουλευθῆναι ὑπ' αὐτῶν , περαιώσονται πρὸς Βιθυνίαν · εἶτα διὰ Φρυγίας καὶ Λυδίας ἀφίξονται εἰς Ἰωνίαν . ἐρομένου δὲ αὐτοῦ , τίνι χρώμενοι διαλλακτῇ τὰς πρὸς Βυζαντίους ποιήσαιντο συνθήκας , οὐκ ἔφασαν κατάδηλον ποιήσειν ὀμωμοκότες ἀποκρύπτειν . ἐπὶ πεντεκαίδεκα μὲν οὖν ἡμέραις ὁ Ἀμοὺρ τοῖς Πέρσαις διετέλεσε διαλεγόμενος καὶ πείθειν ἐπιχειρῶν μὴ ἀπαίρειν εἰς Ἀσίαν . ἐπεὶ δὲ ἀνήνυτα πονῶν ἑώρα , ἀπήγγελλε πάντα βασιλεῖ μετὰ πολλῆς τῆς ἀθυμίας καὶ ἐμαρτύρετο θεὸν , ὡς αὐτὸς μὲν τοιαύτῃ γνώμῃ πρὸς αὐτὸν ἀφίκοιτο , ὡς αὐτῷ συνδιατρίψων ἄχρις ἄν τι τοῦ νυνὶ πολέμου πέρας γένοιτο , καὶ ὡς ἐκείνους ἐκλέξοιτο συνεῖναι οἷς μάλιστα ἐθάῤῥει , ὅτι πάντα κίνδυνον ὑποστήσονται τῆς εἰς αὐτὸν εὐνοίας . νυνὶ δὲ τοὐναντίον ἅπαν γεγενῆσθαι . τὸ γὰρ στρατόπεδον ὑπό τινων ἐνταῦθα τὰ βασιλίδος φρονούντων διεφθάρθαι καὶ πρὸς τὴν οἰκείαν ἀναχωρεῖν πεπεῖσθαι . πολλὰ δὲ ἐν πεντεκαίδεκα ἡμέραις περὶ τοῦ μένειν αὐτοῖς διαλεχθέντα , μηδὲν πλέον ἠνυκέναι , πάντων ὁμοῦ πρὸς τὴν ἐπάνοδον ὁρμῇ τινι κατασχεθέντων παραβόλῳ · ἐξετάσαντα δὲ πολλὰ περὶ τοῦ τοιαῦτα πεπεικότος , μηδαμῶς δυνηθῆναι ἐξευρεῖν . τὸ μὲν οὖν αὐτὸν μόνον παραμένειν , ἀπελθούσης τῆς στρατιᾶς , ἀσύμφορον ἡγεῖσθαι . οὐδεμία γὰρ ὠφέλειά τις ἔσται τῆς παρουσίας τῆς αὐτοῦ . εἰ δ' αὐτῷ λυσιτελέστερον δοκεῖ καὶ ἐπιψηφίσαιτο καὶ αὐτὸς , τὸ νῦν μὲν ἔχον εἰς τὴν οἰκείαν ἐπανελθεῖν μετὰ τῆς στρατιᾶς · ἐκεῖ δὲ δίκας τὰς ἐσχάτας παρ' αὐτῶν τῆς εἰς αὐτὸν καὶ βασιλέα λαβόντα προδοσίας , μάλιστα γὰρ ἐκεῖ τοῦτο εἶναι ἀνυστὸν αὐτῷ , ἔπειτα ἑτέρους ἔχοντα τοὺς μάλιστα πιστοτάτους καὶ μέχρι παντὸς αὐτῷ βουλησομένους συγκινδυνεύειν , κατὰ τάχος ἐπανήκειν , εὖ διαθέμενον τὰ κατὰ τὴν οἰκίαν , ἐπιτρόπους καταστήσαντα τῆς ἀρχῆς καὶ διαδόχους μετὰ τελευτὴν , ὡς οὐ ταχέως αὖθις ἐπανήξοντα , ἀλλ' ἢ συγκατεργασόμενον τὸν πόλεμον , ἢ ἐνταῦθα ἐν τῷ μάχεσθαι πεσούμενον .
Lemmas: ξϛʹ . ἐκεῖνος δέ ἐπεί Περιθεώριον οὐδείς ἀνύω πολιορκέω , ὁ μέν παρασκευάζω μηχανή ἐμπίμπρημι πῦρ , ὁ δέ στόλος πᾶς εἰς ὁ οἰκεῖος ἀποπλέω , αὐτός ἅμα Ἀμοὺρ ἑξακισχίλιοι ἐπίλεκτος ἄγω Πέρσης , ἥκω εἰς Διδυμότειχο . ὁ δέ ἐν διδυμοτειχεω ἑορτή ἄγω δημόσιος ὁ βασιλεύς ἐπάνοδος καί παντοῖος εἰμί ὑπό ἡδονή . δοκέω γάρ ὡς ἐκ ᾍδης ὁ περί βασιλεύς αὖθις εἰς ὁ βίος ὑποδέχομαι . ὀλίγος δέ ἡμέρα ἐνδιατρίβω διδυμοτειχεω , ἐξέρχομαι εἰς Ῥοδόπη · καί ὁ κατά ὁ Μόραν πολίχνιον πᾶς προσχωρέω εὐθύς , πλήν εἷς , Ἐφραίμ προσαγορεύω . ὁ μέν οὖν προσχωρέω οὐδείς δυσχερής ὑπομένω παρά Πέρσης , Ἐφραίμ δέ κακόω οὐ ὀλίγος . ὅς ἐφίστημι ἄρχω ὁ γυνή ἀδελφός Ἀσάνης ὁ Ἰωάννης , αὖθις ἀναστρέφω εἰς Διδυμότειχο . πρός δέ ὁ ἐν ὁ Θρᾴκη πόλις πέμπω στρατία ἅμα Ῥωμαῖος καί Πέρσης , ἀξιόω προσχωρέω · ὡς δέ οὖον προσχωρέω , κακόω ὅσος δυνατός , καί κώμη πᾶς πορθέω καί ὁ ἀνδραποδίζω πέρνημι πρός ὁ οἰκεῖος · ἀποθνήσκω δέ καί πλεῖστος . βασιλεύς δέ ἀνιάω μέν πρός ὁ τοιοῦτος οὐ ἀνεκτός , θεραπεία δέ ὁ κακός οὐδείς ἐξευρίσκω . οὔτε γάρ ὁ πόλις προσχωρέω , ὥστε αὐτός ἀπέχω ὁ βάρβαρος , οὔτε ἀποχράω πρός ὁ πολέμιος ἔχω δύναμις ἐκ Ῥωμαῖος , ὥστε ἀποπέμπω ὁ Πέρσης , ὡς ἅμα ὁ σύνειμι Ῥωμαῖος ὁ πόλεμος διαφέρω . διό καί ἄκων μέν καί ἄχθομαι ἐπί ὁ ὁ Ῥωμαῖος συμφορά , κατέχω δέ ὅμως διά ἀνάγκη . ἔτι δέ ἐν Ῥοδόπη ἕτερος εἰμί ἐπαρχία Ῥωμαῖος ὑπήκοος Στενίμαχος καί τζεπαινεος προσαγορεύω , ὅς εἰμί ἱππεύς χίλιοι οὐ μικρός μάχιμος καί πλῆθος πεζός , δοκέω δήω στρατεύω ἐπί αὐτός . καί ἀείρω ἐκ Διδυμότειχο , ἔρχομαι ἄχρι Μόρας . ἐκεῖ δέ νοσέω Ἀμοὺρ , περιμένω εἰμί πως γίγνομαι ῥαίζω . ὡς δέ φαίνω αὐξάνω μᾶλλον ὁ κακός , καί ἀπορία εἰμί οὐ ἰατρός μόνος , ἀλλά καί ὁ πρός ὁ νόσος ἀναγκαῖος , ἀναστρέφω εἰς Διδυμότειχο . ὁ δέ ἐν Βυζάντιον φανερῶς μέν ἀντιτάσσω πρός ὁ στρατία ὁ Περσικός οὐ εἰμί δυνατός . πέμπω δέ στρατία πρός ὁ Ἀδριανός , φρουρέω , ὅς ἄρχω ὁ Σφραντζής , μάλιστα ὁ ἐν ὁ Θρᾴκη πόλις μείζων καί ἀναγκαῖος εἰμί . καί ὁ ἄλλος ποιέω πρόνοια ὅσος δυνατός , ὥστε μή ἀφίστημι πρός Καντακουζηνός ὁ βασιλεύς ἀπό αὐτός . Σφραντζής οὖν πυνθάνομαι περί βασιλεύς , ὡς ἐπιστρατεύω Στενίμαχος , καί νομίζω ὡς εἰμί δυνατός ἐκεῖνος ἄπειμι ἄχρι ἐπανήκω ὁ περί Διδυμότειχο κακόω αὖθις εἰς Ἀδριανούπολις ἔρχομαι , παραλαμβάνω ὅσος ἄγω , ἔρχομαι ἐπί Διδυμότειχο . συμβαίνω δέ ὁ αὐτός ὥρα καί βασιλεύς ἐκ ὁ Μόρας ἐπανήκω μετά ὁ στρατιά , καί γίγνομαι συμπλοκή , ὁ πλείων μέν ὁ ἐπέρχομαι πίπτω καί ἁλίσκομαι τις ὀλίγος . ἀποθνῄσκω δέ καί ὁ στρατηγός . Ἀμοὺρ δέ καί αὐτός ἔρχομαι ἐν χράω κίνδυνος κατά ἐκεῖνος ὁ μάχη . ἐκεῖνος γάρ , καίτοι μικρός ὁ νόσος ῥαίω , ὡς γίγνομαι ὁ συμπλοκή ὁ στρατόπεδον , ὁπλίζω χωρέω μετά ὁ πρότακτος · κοντός δέ ὁ πολέμιος τρεῖς περιτυγχάνω , παρά δόξα διασῴζω , πρός ὁ πληγάς ὁ ὅπλον ἀντέχω , καί πολύς ὁμολογέω βασιλεύς χάρις ὁ σωτηρία . εἴωθα γάρ ὅπλον μάχομαι Χωρὶς , ὁ βασιλεύς ἡμέρα ὀλίγος πρότερος ὁ μάχη παραινέω μή ἄφρακτος εἴσειμι εἰς ὁ μάχη , εἰμί μή βούλομαι θάνατος αἴτιος καθίστημι ἑαυτοῦ · ὅσος γάρ ἄν τις ἀγωνίζομαι εὔψυχος , τοσοῦτος πίπτω ῥᾳδίως πλήσσω τις περιτυγχάνω καί κατεργάζομαι ῥᾳδίως . ὅς καί πείθω , καίτοι ἄνοπλος ὁ ἵππος ἐπιβαίνω , αὖθις ἀναστρέφω , ἀναλαμβάνω ὁ ὅπλον , ὁ βασιλεύς παραίνεσις μιμνήσκω . βασιλίδι δέ ὁ Ἄννα καί πατριάρχης καί μέγας δούξ καί ὁ ἄλλος ὁ ἐν τέλος δοκέω δήω πρός Ἀλέξανδρος πρεσβεία ποιέω ὁ Μυσός βασιλεύς , ὥστε συμμαχέω αὐτός ἐπί Καντακουζηνός ὁ βασιλεύς . κακόω γάρ ὁ ὁ Πέρσης στρατία καί ὁ ἐκεῖνος . ὁ δέ ὑπισχνέομαι , εἄν μισθός αὐτός παρέχω ὁ συμμαχία ὁ κατά Στενίμαχος καί τζεπαιναω πόλις καί μείζων καί μικρός καί ὁ οὗτος ἐγκαθιδρύω στρατιά . εἰμί δέ ἐννέα , ὁ Τζέπαινα καί ὁ Κροτζιμὸς , ὁ Περιστίτζα , ὁ Ἁγία Ἰουστίνα , ὁ Φιλιππούπολις , πόλις θαυμάσιος καί μέγας , ὁ Στενίμαχος , ὁ Ἀετός , ὁ Μπέας , ὁ Κόσνικος . στρατία δέ πρότερος μέν ὑπέρ ὁ πεντακόσιοι καί χίλιοι εἰμί · τότε δέ ὑπό ὁ ρωμαϊκός πόλεμος ἐκεῖνος διαφθείρω , ὀλίγος πλείων χίλιοι εἰμί , πᾶς μάχιμος καί οὐδείς ἄλλος ὁ παρά Ῥωμαῖος στρατεύω λείπω εἰς εὐψυχία . ὁ δέ , ὡς πυνθάνομαι ὁ ἀξίωσις Ἀλέξανδρος , παρέχω πρόθυμος ὁ πόλις , δείδω , ὡς ἔοικα , μή Καντακουζηνός ὁ βασιλεύς ἐκεῖνος προστίθημι , πολέμιος ἔχω ἀντί σύμμαχος καί ὑπήκοος · καί ὡς ἐν σύγκρισις προτιμάω Ἀλέξανδρος μᾶλλον ἔχω σύμμαχος εἰμί , ἢ ὁ πολεμέω Καντακουζηνός ὁ βασιλεύς . οὗτος πᾶς ἐπιδείκνυμι σπουδή καί προθυμία ὑπέρ ὁ Ῥωμαῖος ὁ ἀρχή μή ἐλασσόω . ἐπεί μέντοι ὁ πόλις ἔχω ὁ Ἀλέξανδρος , ἀπαιτέω οὗτος ὁ συμμαχία κατά ὁ συνθήκη . ὁ δέ φάσκω μή δύναμαι , ἄχρι εἄν ὁ Πέρσης ἐνδιατρίβω ὁ Θρᾴκη · εἄν δέ τις τρόπος δύναμαι πείθω ἀποχωρέω εἰς ὁ Ἀσία , τότε ἤδη Καντακουζηνός ἐπιστρατεύω πρόθυμος . οὗτος μέν οὖν ἕτερος δήω παρασκευή καί πραγματεία οὖον ὁ τυγχάνω . ὅμως οὐ ἔχω , ὅστις χράω ἕτερος , τρέπω ἐπί οὗτος , καί κρύφα προσπέμπω διαλέγω Ἀμοὺρ , χρῆμα δίδωμι ἐπαγγέλλω πολύς , εἰμί πείθω αὐτός οἴκαδε ἀναχωρέω . ὡς δέ οὐδείς ὁ βουλεύω δύναμαι ἀνύω , ὁ τοιοῦτος ὑπόσχεσις ψόφος κενός ἐκεῖνος λογίζομαι , ἐπί ἕτερος τρέπω ἐπιβουλή καί Μαυρομμάτης τις ἐκ Φιλαδέλφεια εἰμί , ὅς ὑπό Καντακουζηνός ὁ βασιλεύς προστάσσω ὁ κατά ἡμέρα ὁ ἐπιτήδειος χρεία ὁ Ἀμοὺρ ἀποπληρόω , οὗτος δή πείθω ὑπόσχεσις μέγας ὁ Πέρσης στρατία τρόπος δή τις πείθω ἀναχωρέω πρός ὁ οἰκεῖος . ὁ δέ ἤδη ἐπιτήδειος τε εἰμί Πέρσης δοκέω διά ὁ ὑπηρεσία , ἄλλως ὁ ὅτι καί περσιστί διαλέγω Εὔνους αὐτός δοκέω , στοχάζομαι ὡς ἄχθομαι διά ὁ χρόνιος ὁ οἰκίον ἀποδημία , συμβουλεύω ὁ ἡγέομαι μάλιστα ὁ στρατιά , ὡς οὖον δήω οὗτος τοσοῦτος χρόνος ταλαιπωρέω ἐπί ὁ ξένος , ἀμελέω ὁ οἴκοι , ἀλλά ἅμα πᾶς προσέρχομαι ὁ Ἀμοὺρ δήω περί ἐπάνοδος · ἰσχυρίζομαι τε ὡς οὐκέτι δύναμαι εἄν ἐπί ὁ ξένος διατρίβω , ὁ οἴκοι μάλιστα ἐπιμέλεια δήω . οὖον γάρ ἐπί οὗτος ἐνταῦθα ἀφικνέομαι , ὥστε μέχρι πᾶς συνίημι βασιλεύς , ἀλλά ἐπιμαχέω ὅσος ἔξεστι , αὖθις ἀναστρέφω . νυνί δέ εἰμί οὖον μέτριος ὁ διατριβή ἐπί δέκα μείς ἐν ὁ Ῥωμαῖος γίγνομαι · εἄν δέ ἐπιχειρέω καί αὖθις , φάσκω , καταχέω , ἀλλά σύ μή πείθω , ἀλλά απαγορεύω φανερῶς ὁ ἐπιπλέω διατριβή . Ἀμοὺρ γάρ οὕτως γιγνώσκω , ὡς ἐνταῦθα σύνειμι βασιλεύς , ἠώς εἄν ὁ πολέμιος παρασκευάζω περιγίγνομαι , καί οὗτος μόνος πολύς ποιέω ὁ φροντίς · σωτηρία δέ σύ καί ἀνοκωχή ὁ πόνος λόγος οὐδείς . εἄν δέ νέος ἀπορία προφασίζομαι , ἐν ὅς ἀποπλέω εἰς Ἀσία , ἐγώ σύ καί οὗτος ὁ ἀπορία λύω . ἐκ Βυζάντιον γάρ ἔρχομαι πολύς , ἐν ὅς περαιόω . πρός ὁ καί χάρις ἐκεῖνος σύ οἶδα , καί χρῆμα παρέχω ὁ ἀναχώρησις . τοιοῦτος τε παραινέω καί πείθω , κατά γνώμη εἰμί καί αὐτός . καί ὁ σφέτερος σατράπης προσέρχομαι Ἀμοὺρ , περί ὁ ἐπάνοδος διαλέγω , ὥσπερ ὑπό Μαυρομμάτου διδάσκω . Ἀμοὺρ δέ πρῶτος μέν ἐκπλήσσω δεινῶς ὁ λόγος καί θαυμάζω ὅθεν εἰς τοιοῦτος προάγω · ἔπειτα ἐπιχειρέω πείθω , ὡς δήω ἔτι περιμένω ἐπικουρέω βασιλεύς . ἀναγκαῖος γάρ εἰμί ὁ αὐτός παρουσία , πολύς αὐτίκα ἐπίκειμαι πολέμιος , εἄν αὐτός ἀναχωρέω , μάλιστα διά αὐτός ἀμύνω · ἀνύω δέ οὐδείς . φημί γάρ ἀναφανδά , ὡς , εἰμί μή βούλομαι σύν αὐτός ἐκεῖνος οἴκαδε ἀναχωρέω , ἀλλά αὐτός πρός Βυζάντιον ἔρχομαι , πίστις γάρ λαμβάνω ἐκεῖθεν ὁ μή ἐπιβουλεύω ὑπό αὐτός , περαιόω πρός Βιθυνία · εἶτα διά Φρυγία καί Λυδίας ἀφικνέομαι εἰς Ἰωνία . ἔρομαι δέ αὐτός , τίς χράω διαλλακτής ὁ πρός Βυζάντιος ποιέω συνθήκη , οὐ φημί κατάδηλος ποιέω ὄμνυμι ἀποκρύπτω . ἐπί πεντεκαίδεκα μέν οὖν ἡμέρα ὁ Ἀμοὺρ ὁ Πέρσης διατελέω διαλέγω καί πείθω ἐπιχειρέω μή ἀπαίρω εἰς Ἀσία . ἐπεί δέ ἀνήνυτος πονέω ὁράω , ἀπαγγέλλω πᾶς βασιλεύς μετά πολύς ὁ ἀθυμία καί μαρτύρομαι θεός , ὡς αὐτός μέν τοιοῦτος γνώμη πρός αὐτός ἀφικνέομαι , ὡς αὐτός συνδιατρίβω ἄχρι ἄν τίς ὁ νυνί πόλεμος πέρας γίγνομαι , καί ὡς ἐκεῖνος ἐκλέγω συνίημι ὅς μάλιστα θαρσέω , ὅτι πᾶς κίνδυνος ὑφίστημι ὁ εἰς αὐτός εὔνοια . νυνί δέ ἐναντίος ἅπας γίγνομαι . ὁ γάρ στρατόπεδον ὑπό τίνω ἐνταῦθα ὁ βασιλίς φρονέω διαφθείρω καί πρός ὁ οἰκεῖος ἀναχωρέω πείθω . πολύς δέ ἐν πεντεκαίδεκα ἡμέρα περί ὁ μένω αὐτός διαλέγω , μηδείς πλέω ἀνύω , πᾶς ὁμοῦ πρός ὁ ἐπάνοδος ὁρμή τις κατέχω παράβολος · ἐξετάζω δέ πολύς περί ὁ τοιοῦτος πείθω , μηδαμῶς δύναμαι ἐξευρίσκω . ὁ μέν οὖν αὐτός μόνος παραμένω , ἀπέρχομαι ὁ στρατιά , ἀσύμφορος ἡγέομαι . οὐδείς γάρ ὠφέλεια τις εἰμί ὁ παρουσία ὁ αὐτός . εἰμί δέ αὐτός λυσιτελής δοκέω καί ἐπιψηφίζω καί αὐτός , ὁ νῦν μέν ἔχω εἰς ὁ οἰκεῖος ἐπανέρχομαι μετά ὁ στρατιά · ἐκεῖ δέ δίκη ὁ ἔσχατος παρά αὐτός ὁ εἰς αὐτός καί βασιλεύς λαμβάνω προδοσία , μάλιστα γάρ ἐκεῖ οὗτος εἰμί ἀνυστός αὐτός , ἔπειτα ἕτερος ἔχω ὁ μάλιστα πιστός καί μέχρι πᾶς αὐτός βούλομαι συγκινδυνεύω , κατά τάχος ἐπανήκω , εὕω διατίθημι ὁ κατά ὁ οἰκίον , ἐπίτροπος καθίστημι ὁ ἀρχή καί διάδοχος μετά τελευτή , ὡς οὖον ταχέως αὖθις ἐπανήκω , ἀλλά ἢ συγκατεργάζομαι ὁ πόλεμος , ἢ ἐνταῦθα ἐν ὁ μάχομαι πίπτω .